rlitschk/wikidir huggingface dataset:
De Highland Games sünd en traditschonelle Veranstalten mit sportlich Wettkämp, de ut Schottland stammt. Fröher weern disse Spelen en Deel vun de Drapens (Gatherings) vun de schottschen Clans in de schottschen Highlands. Dor sünd de Highland Games ok vundaag noch tohuus, man in de Twüschentiet finnt een de Spelen ok överall dor, woneem sik Schooten daallaten hebbt, as to’n Bispeel in de USA. Dat gifft jeed Johr bit to Hunnert Highland Games in Schottland, de in de Scottish Games Association (SGA) organiseert sünd. De bekannsten vun disse Spelen finnt jeed Johr Anfang September in Braemar statt. Traditschonell staht se ünner de Schirmherrschop vun Königin Elisabeth II., de tomeist ok sülvst dor is. To de Highland Games höört ok de traditschonelle Musik dorto, sünners dat Dudelsackspeel, aver ok Danz. Dorin warrt ok Wettkämp utdragen. Dat gifft de Spelen de Egenschoppen vun en Volksfest för de hele Sellschop, wat jeed Johr hunnertdusende Tokiekers un Touristen antütt. Jemehr Wörtel hebbt de Highland Games in de Tiet vun de keltischen Königen in Schottland. Se weern afhollen, üm de gausten un starksten Mannslüüd vun Schottland to finnen, de denn faken för den König as Baden oder as Liefwachter in Deenst nahmen weern. Bi de Highland-Games
Minister för Gäälsch is en Juniorminister-Amt in de Regeren vun Schottland. Gäälsch höört siet 1999 to de Opgaven vun de Regeren vun Schottland. Vörher höör dat to de Opgaven vun dat Schottsche Büro vun de brietsche Regeren. De Ministers för Gäälsch hebbt in jemehr Amtstieden ok jümmer noch en tweet Ministeramt hatt.
BBC Alba is en digitalen Feernsehsenner, de op Schottsch-Gäälsch sennen deit. Bedreven warrt de Senner vun de BBC un MG ALBA. Freedag, den 19. September 2008, Klock 9 avends hett BBC Alba dat Sennen anfungen. De Senner hett en Budget vun 12,4 Millionen britische Pund (2008/2009). De Senner hett jeden Dag en Programm vun bet to söven Stünnen. He is in ganz Grootbritannien över Satellit (Sky Digital un Freesat) to kriegen. In Tokumft schall de Senner ok över dat digitale Antennenfeernsehn (Freeview) in Schottland to kriegen wesen un ok op Virgin in’t Kavelfeernsehn lopen. Dat gäälsche Programm op BBC Two Scotland schall eerstmal wiederlopen, tominnst bet BBC Alba ok över dat digitale Antennenfeernsehn to kriegen is. BBC Alba wiest mit An Là jeden Dag en gäälsch Narichten-Programm vun 30 Minuten. De Senner kunzentreert sik ünner annern op schottschen Sport un deit veel vun Football, Rugby un Shinty berichten. Ok dat Europa-Magazin Eòrpa un dat Kinner-Magazin Dè a-nis?, de vörher al op BBC Two Scotland lepen, warrt wiest. De Senner hett veer Studios in Schottland, in Stornoway, Glasgow, Inverness un Portree. Websteed vun BBC Alba (gäälsch, engelsch)
Rüsselsheim is en Stadt in Hessen. In Rüsselsheim leven 59.300 Minschen (31. Dez. 2007) up en Rebeet vun 58,3 km³. De Stadt is een vun söben Sünnerstatusstäder in Hessen un liggt an de Ünnerloop vun de Main. Internatschonal bekannt wurrn is Rüsselsheim as Standoort vun de Autohersteller Opel. Dat Upfinnen vun endpaläolithisch Warktüüch Enn’n vun de 80er Johren vun dat 20. Johrhunnert düüden dorup henn, dat de Gegend all vor ruch weg 13.000 Johr besiedelt weer. Grafffunde ut dat 7. Johrhunnert beleggen de Existenz vun en fränksch Dörp Heim des Rucilin oder Rucilen. Eerstmals oorkundlich erwähnt wurr Rucilesheim in en Bestandsupnahm königlicher Nutzungsrechte dör de Lorscher Reichsurbar (um 840 rum).
Nazareth oder Nazaret betekent Nazareth, Stadt in Israel, Nazareth, Stadt in Pennsylvania, USA, Nazareth, Stadt in Texas, USA, Nazareth, Gemeen in de Region Flandern, Belgien, Nazaret, Oort op dat Kanaarsch Eiland Lanzarote, Spanien, Nazret (ok Nazaret), Hööftstadt vun de Provinz Oromiyaa in Äthiopien, Nazareth, Rockgrupp ut Schottland. Nazareth is de Familiennaam von Daniel Nazareth (1948–2014), öösterrieksch-indischen Dirigent un Kumponist, Dieter Nazareth (* 1964), düütschen Informatiker, Ernesto Nazareth (1863–1934), brasiliaansch Komponist un Pianist, Magno Nazaret (* 1986), brasiliaanschen Radrennfohrer, Marco Antonio Nazareth (1986–2009), mexikaanschen Boxer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Wittenmoor betekent Wittenmoor, Gemeen in’n Landkreis Stendal, Sassen-Anholt, Wittenmoor, Oort in de Gemeen Wingst in’n Landkreis Cuxhoben, Neddersassen, Wittenmoor, Oort in de Gemeen Karkwals in’n Landkreis Rodenborg (Wümm), Neddersassen, Wittenmoor, Oort in de Gemeen Düünbeudel in’n Landkreis Stood, Neddersassen, Wittenmoor, Oort in de Gemeen Olendörp in’n Landkreis Stood, Neddersassen, Wittenmoor, Oort in de Gemeen Elsdörp-Westermöhlen in’n Kreis Rendsborg-Eckernföör, Sleswig-Holsteen. Kiek ok bi: Wittemoor, Wittmoor. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dit Woort hett noch annere Bedüden: kiek dorför ünner Muus (Mehrdüdig Begreep). En Muus (Huusmuus, f., pl. Müüs) is en Gnaagdeert, dat sik in sien Levenswies an de Minschen anpasst hett (Kulturfolger). De Muus freet Koorn un annere Vörrät un warrt vundeswegen as Untüüch ankeken. Nördliche Huusmuus (Mus musculus musculus) Westliche Huusmuus (Mus musculus domesticus) Steppen-Huusmuus (Mus musculus spicilegus) Asiaatsche Huusmuus (Mus musculus bactrianus) Mandschurische Huusmuus (Mus musculus manchu) Wagner-Huusmuus (Mus musculus wagneri) Iberische Huusmuus (Mus musculus spretus)
Æon Flux is en US-amerikaansch Science-Fiction-Film vun den Speelbaas Karyn Kusama. De Film is 2005 kuplett in Düütschland dreiht worrn, an Dreihöörd in Berlin, Potsdam un in’t Filmstudio Babelsberg. Hööftdorstellersche is de Oscarpriesdrägersche Charlize Theron. De Film speelt 400 Johren in de Tokunft. De gröttste Deel (99%) vun de Minschheit is bi en Süük dood bleven. En Wetenschopler, Goodchild, hett en Middel gegen de Süük funnen un fief Millionen Minschen hebbt överleevt un sik in Bregna ansedelt, in de letzte Stadt, de dat överhaupt noch gifft. All de Rest vun de Eer is wedder en groten Woold worrn. Bregna warrt siet disse Tied vun de Dynastie vun de Goodchilds regeert, en Grupp vun Wetenschoplers. Över de Stadt sweeft en Luftschipp, dat Relicle, as Mahnmal, dat de Minschen nich vergeten doot, wat se överleevt hebbt. De Stadt gellt offiziell as en perfekte Sellschop. Aver nich allens in de Stadt is goot. De Minschen hebbt Drööm, in de se sik op Saken besinnen köönt, de se nienich maakt hebbt. Af un an verswinnt Lüüd un keeneen weet, woneem se afbleven sünd. Un so gifft dat en Ünnergrundarmee, de Monicans de gegen de Regeren strieden deit. Æon Flux, en junge Fru, is een
Hertha BSC is mit mehr as 15.000 Liddmaten een vun de gröttsten Sportverenen in Berlin. Tohuse is he in'n Stadtbezirk Charlottenburg-Wilmersdorf. Bekannt is he besunners vunwegen siene Football-Afdeelung. De Speelbedriev vun de Profimannschop in de Football-Bundsliga, man ok vun de Amateur- un A-Jugend-Mannschoppen warrt utöövt vun de Hertha BSC Kommanditgesellschaft mit beschränkter Haftung auf Aktien de in dat Johr 2002 grünnt wurrn is. Düsse KG höört in'n Momang över de Hertha BSC Verwaltung GmbH as Unnerdeel vun den Vereen to 100% to den Vereen to. In de Speeltied 2009/2010 is Hertha Tabellenlesten wurrn un dor mit afstegen in de 2. Football-Bundsliga. Tohuse speelt Hertha BSC in dat gröttste Stadion vun Berlin. Dat is dat Olympiastadion Berlin. Blangen Football weert in den Vereen ok annere Sportarten bedreven, as Boxen, Kegeln oder Dischtennis. Hertha BSC is an'n 25. Juli 1892 as BFC Hertha 1892 grünnt wurrn. 1923 hett sik düsse Vereen mit den Berliner Sport-Club (BSC) tohopenslaten un dorbi den Naam vun Hertha BSC bi kregen. En Reeg vun Johren later sünd de Verenen wedder ut'neen gahn, man dat BSC hett Hertha vun dor af an in sien Naam beholen. Düütschen Meester (2): 1930, 1931 Düütschen Viez-Meester (5): 1926, 1927, 1928, 1929,
Ivan Rebroff (* 31. Juli 1931 in Berlin-Spandau as Hans Rolf Rippert; † 27. Februar 2008 in Frankfort an’n Main) weer en düütsch Singer, de, wegen sien Falsett-Stimm en Stimmumfang vun mehr as veer Oktaven harr. Rebroff wurr as Hans Rolf Rippert in Berlin-Spandau boren. Sien Vader stamm ut Hessen un weer Ingeneur, sien Moder weer Russin – hett Rebroff seggt, aber de Medien hebbt hüm dat nicht glövt. Rebroff is in Bells un in Halle (Saale) upwussen, wo he Liddmaat in de Stadtsingechor weer. Later henn hett he tiedwies in Zell-Weierbach bi Offenburg un in en lütt Jagdslott bi Hunoldstal as ok up Skopelos, en lütt greeksch Eiland, leevt. Rebroff studeer Gesang an de Hoochschool för Musik un Theater in Hamborg (1951 bit 1959) as Fulbright-Stipendiat. Sien Hamborger Gesangslehrer Prof. Adolf Detel hett hüm dor to en Interpret vun oosteuropäisch Leedgood formt. 1958 hett Rebroff bi den düütschen Hoochschoolwettstrieden wunnen. Dornah weer he Singer bi de Swaartmeer-Kosaken, den Uraler Kosakenchor as ok de Don Kosaken Chor Serge Jaroff. 1960 wunn he bi de 9. Internatschonalen Musikwettbewerb vun de ARD in München den 1. Pries. Bekannt wurr Rebroff dör de Rull vun de Melkmann Tevje in dat Musical Anatevka in’t
De Sövenden-Dags-Adventisten sünd een protestantsche Freekark. De hebbt üm un bi 14 Millionen Liddmaten, dorvun sünd ca. 36.000 in Düütschland. De Sövenden-Dags-Adventisten sünd een baptistische Kark, dat heet, dat se keen Babys dööpt, weil de noch nich sülben glöven köönt. Un so sünd bi de Tall vun Liddmaten de Kinner ok noch nich dorbi. Tosamen mit den Kinner gaht vundag üm un bi 20 Mio. Lüüd to de Adventisten. Un dat heet, dat op de Welt up een Adventisten man bloots 3 Lutheraner kaamt. Twischen de Adventisten un de annern Baptisten is de wichtigste Ünnerscheed, dat de Adventisten den Gottesdeenst nich an den Sünndag, man an den Sünnabend hebbt, weil dat in den 10 Geboten heet, dat de Sabbatdag hillig is, un vun den Sünndag steiht dor nix. De Mehrtall vun den annern Karken fiert jümehr Gottesdeenst an den Sünndag, weil dat de Dag is, an den Jesus Christus vun de Doden opstahn is. Man de Adventisten seggt dorto, dat in de Bibel nix insteiht, dat wat an den Dag vun den Gottesdeenst ännert.
Dat Gymnasium Vosshusen is dat eenigste Gymnasium vun Vosshusen in Nedersassen. Dat Gymnasium Vosshusen liggt twüschen den Schoolsee in'n Osten, den Sportplatz un de Grunnschool in'n Westen un de Ernst-Moritz-Arndt-Straat in'n Norden. Dat gifft twee Togäng: Eenmol vun den Schoolsee un eenmol vun de Ernst-Moritz-Arndt-Straat blangen de Realschool un de Swimmhall. Dat ween 1971, dor weer dat Gymnasium Vosshusen opmookt woorn. Bit 1973 weern dat bloots een poor hölten Barackens. Vun 1972 an is denn buut woorn. Un 1973 weer denn de Sporthall un de A-Trakt fardig. Later denn de Naturwetenschapen un de Kamers för de Verwaltung. Un 1977 güng dat mit dat Seilen los, in de Seil-AG, de dat vun dor af bit hüüt geev un gifft. Vun 1978 geev dat denn ook dat Forum un den B-Trakt, de acht Ecken harr un mittenmang een groten Boom ünner dat Dack. Toers weern dat jümmers de Klassen 7 bit 13, de op dat Gymnasium gungen. Vun 2004 denn vun de Klass 5 an. Dor is dat Gymnasium denn ook op över 1200 Schölers anwussen. Dat Huus weer twors nich ool, man dat regen denn ook faaken rin un denn keem rut, dat wedder een nieg School buut warrn schull. Denn
Een Persepter (ook Persetter) is een Schoolmeester vun de högere School (Gymnasium). Vun öllers her weern dat de Schoolmeesters, de Latinsch un Greeksch bipuhlt harrn. Hüütvandag warrn all de Schoolmeesters op de högere School Persepter naamt. Dat Woord Persepter kümmpt vun dat latinsche Praeceptor. So heet Philipp Melanchthon denn ook Praeceptor Germaniae, watt heet: de Persepter vun Düütschland.
Een Schoolmeester is een Lehrer an de Grundschool, an de Hauptschool, de Gesamtschool un de Realschool. Un wenn dat een Fruunsminsch is, denn is dat een Schoolmeestersch. De Schoolmeesters an de hooge School heeten Persepter, un an de Hoogschoolens Perfesser. Al in dat ole Ägypten harrn se Bruuk för Lü, de lesen un schriewen kunnen. Un so keem dat to de eersten Schoolen un de eersten Schoolmeesters. Ook in Mesopotamien weer dat so. Bi de Römers weer dat tomeist Saak vun plietsche Slaven, de Kinners dat rechte Latiensch un dat Lesen un Schriewen un Reken bitopuhln. In dat Medeloller weern dat de Monken vun de Klosters. Later geev dat denn ook Schoolen in de grötteren Steden. So üm dat 17. un 18. Johrhunnert keem dat denn, dat dat ook op de Dörpen Schoolen geev. Un dormit Schoolmeesters. Faaken weern dat obers Lü, die meist bloots een beeten sülven Lesen un Schriewen un Reken kunnen un nich blots op de Kinners passen mööten, man ook op de Swien un de Schaapen un dat Rindveeh vun dat Dörp. Un de ole Fritz harr faaken sien ole Suldoten to Schoolmeesters mookt. In dat 19. Johrhunnert keem dat denn, dat de Schoolmeesters ook düchdig
Vosshusen betekent Vosshusen, Oort in de Gemeen Vosshusen in’n Landkreis Horborg, Neddersassen, Vosshusen, Oortschop in de Gemeen Vosshusen in’n Landkreis Horborg, Neddersassen, to de de Oort Vosshusen tohöört, Gemeen Vosshusen, Gemeen in’n Landkreis Horborg, Neddersassen, Vosshusen, Oort in de Gemeen Dalenborg in’n Landkreis Lümborg, Neddersassen, Vosshusen, Oort in de Gemeen Fintel in’n Landkreis Rodenborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
(2) Pallas is mit den middleren Dörmeter vun 546 km de gröttste Asteroid un de tweetgröttste Himmelskörper ut de Hööftgördel, de an’n 28. März 1802 vun de düütsch Astronom Heinrich Wilhelm Olbers opdeckt wurrn is. Pallas wurr an’ 28. März 1802 vun Heinrich Wilhelm Olbers opdeckt un nah de greeksch Göddin Pallas Athene nömmt. Dat passeer mehr dör Tofall, as Olbers de en Johr dorför opdeckt un hüüd as Dwargplanet klassifizeerte Ceres upsöken. Nahdem se Ceres funnen harrn, hett dor nümms mit rekend, dat dat noch en Planet tüschen Mars un Jupiter geev un man glöövt harr, dormit den vun de Titius-Bode-Reeg vöherseggt Planaten funnen to hemm. Olbers meen dorüm, dat sück dat bi Ceres un Pallas um Brookstücken vun en gröteren, tweibroken Planeten hanneln dee. Ebenso as Ceres wurr ok Pallas glieks nah dat Opdecken as vullwertig Planet ansehn. Dormit gell’n 1802 negen Himmelskörper as Planeten. Nahdem man denn ok noch (3) Juno in dat Johr 1804 un (4) Vesta 1807 opdeckt harr, geev dat 11 Planeten. Dat bleev denn ok so bit 1845. Denn wurr mit (5) Astraea de fievte Asteroid opdeckt un ok as Planet föhrt. Nah dat Opdecken vun den „echten“ Planeten Neptun in dat Johr
Dit Woort hett noch annere Bedüden: kiek dorför ünner Voss (Mehrdüdig Begreep). De Voss, latiensch Vulpes, is een Geslecht von Deerter, sünnerlich vun de Söögdeerten ut de Familie vun de Hunnen. Vossen sünn wat lütter as anner Hunnen un faaken bi Nacht ünnerwegens. In dat plattdüütsche Rebeet kümmt de Roodvoss vör. Vossen hebbt een spitzere Snuut as anner Hunnen un sünd wat lütter as een Wulf. De Oogen sünd wat grötter, wat dormit tosomenhagt, dat se tomeist bi de Nacht togang sünd. De Roodvoss De Polarvoss De Fennek, ook Wüstenvoss De Voss is een vun de Beester, över de veel Vertelln un Fabeln gahn. Sünnerlich is dat Reinke, de Voss. All 1487 keem dat Book Reynke de vos in Lübeck op medelöllerig Platt rut. De Voss gifft den Plietschen af, plietscher as anner Beester. Un hett dat bannig dick achter de Lepel. Is ook lögenhaftig un smeert de annern mit Botter in.
De Botter (ook Bodder schreewen) is een Fett, wat ut de Melk mookt ward. Se ward op dat Brood smeert, obers ook to'n Kaken un för'n Kooken bruukt. De Botter mag blots ut 16% Water bestahn, 82% mutt Fett sien, seggt een EU-Verordnen. De geele Farv kümmt vun de Carotinoide, de in dat Gras binnen sünd. Dorvun kümmt ook, dat de Botter in'n Sommer geeler is as in'n Winter, wenn dat Veehtüüch in'n Stall is.
Plattfoss weer en Vereen in Ossenbrügge, de dat Plattdüütsche bewohren helpen schall. He is 1989 vun’n Heimatbund Ossenbrügger Land grünnt worrn un hett bet 2019 bestahn. Baas weer Elisabeth Benne. Twee Moal in’ Fröihjoahr un tweemoal in’ Harvst hett de Plattfoss fo den „Plattdütsken Fröihschoppen“ suorgt. Von 1989 bet 2019 326 Maal. Tweemoal in ’t Joahr weer Schrieverwarkstiäe in Wallenhorst, in Dullingshof, wo Schrievers Hülpe kregen fo dat Schrieven. De Plattfoss hett auk jedeen Joahr een Schriever-Wettstriet utschreven. In dat Medienzentrum Ossenbrügge harr Plattfoss siet 1993 een plattdüütsche Bibliothek inricht. An’t Johrsenn 2019 hett sik de Vereen oplööst. Horst Troiza: Nach 30 Jahren der Plattdeutsch-Förderung ist für "Plattfoss" Schluss, Ems-Zeitung an’n 30. Dezember 2019
De Hansestadt Rostock is de gröttste Stadt vun Mekelnborg-Vörpommern un en Universitätsstadt. In Mekelnborg warrt se manchmal in’n Spaaß ok noch „Pierknüppel“ nöömt, wat von „Ross“ und „Stock“ översett is (spaaßhaftige Hyperkorrektur). De Nam Rostock kümmt von dat Slawische af. Toiersten hett dat ’ne Stää anne Warnow beteikent: roz heit sovääl as „uteinanner“ un tok „Fluß“, dat is also de Stell west, wo de Warnow sick verbreitern dehd. Laterhen is dat denn de Nam vör den Urt worden. Dat ierste Mal warrt sei donn bie Saxo Grammaticus nennt. Hei schrifft in sien „Gesta Danorum“, dat de Urt afbrennt wier. De Stadt is donn up latiensch urbs Rostochium näumt worden, as Adjektiv Rostochiensis. In’t 18. Johrhundert is ook de Beteiknung „Rost“ to finnen, dor is denn de letzte Sülv affollen. Hüüt warrt oewer Rostock seggt. Früher geef dat woll ook noch de Utsprak Roschtock. De Mäkelborgers hemm den Namen donn ook spaaßhaftig as „Pierknüppel“ in’t Plattdüütsche „oewersett“. 1161 Rostock warrt as Anschluss to en slawisch Dörp an de Warnow grünnt. 1218 Heinrich Borwin I. vun Mecklenborg gifft Rostock dat Stadtrecht. 1252 De Stadt köfft de Rostocker Heide. 1323 De Stadt köfft dat Fischerdörp Warnemünn. 1358 De eerste Hansedag. 1419 De eerste
Alessandro Ballan (* 6. November 1979 in Castelfranco Veneto) is en italiensch Radrennfohrer. Ballan wurr 2004 eerst mit 24 Johr Profi bi Lampre. To de Saison 2005 bleev he denn in de neeformeert Kader vun Lampre-Caffita un kunn en paar Etappen bi lüttgere Rennen winnen. Domols weer he meest as Anfohrer för Daniele Bennati insett. In dat Johr kunn he bi de Flannern-Rundfohrt all glieks ok en sössten Platz beleggen. To’n Anfang vun dat Johr 2006 gewunn he sein eerst Eendagsrennen, de Trofeo Laigueglia, un 2007 sien eersten Klassiker, de Flannern-Rundfahrt, wat hüm de Binaam Danser up dat Koppsteenplaster inbrocht hett. 2008 kunn he bi Paris-Roubaix den 3. Platz, un en Etappensieg bi de Vuelta a España infohren. Sien gröttsten Erfolg harr he aber an dat Enn’ vun de Saison, as he bi de Weltmeesterschap in Varese (Italien) Weltmeester wurrn de un dormit Paolo Bettini aflööst hett. Bi en swooren Trainingsunfall in' Dezember 2012 hett he sück dree Rierbns braken un den Böverschenkel düppelt. Dorto keemen noch tallriek binnere Versehren, so dat hüm in en Operatschoon ok de Milz rutnommen wurrn muss. De versehrt linke Niere kunn he aber hollen. 2005 Deelstreckensieg Eneco Tour 2006 Trofeo Laigueglia 2007 Dree Daag
Amelia Warner (* 4. Juni 1982 in Liverpool) is en ingelsche Schauspelersche. Se is dat eenzigste Kind vun de Schauspelersche Annette Ekblom un den waliesschen Schauspeler Alun Lewis. As se veer Johr oolt weer, hebbt sik ehr Öllern scheden laten un se is mit ehr Mudder na London gahn. Dor hett se de Royal Masonic School for Girls besöcht. Mit 16 Johren is se op dat College of Fine Arts in London gahn. Dorna hett se Kunstgeschicht an't Goldsmith's College studeert. Mit dat Theaterspelen hett se in de Jöögttheatergrupp vun dat Royal Court Theatre anfungen. 2000 hett de BBC dat Book Lorna Doone vör't Fernsehn verfilmt un se hett Lorna Doone speelt. Sünst hett se in en gröttere Tall vun Fernseh- un Kinofilmen Blangenrullen speelst, so as t.B. in Æon Flux. Vun Juli bet November 2001 weer se mit den Schauspeler Colin Farrell verheiraadt. http://www.ameliawarner.com/ (ingelsch.) Nettsiet över Amelia Warner (nich vun ehr sülvst) Amelia Warner in de Internet Movie Database (engelsch)
De VfL Baukem (up hoochdüütsch offiziell Verein für Leibesübungen Bochum 1848 - Fußballgemeinschaft e.V. is en Sportvereen ut Baukem. Siene Anfäng liggt in dat Johr 1848, man in siene hüdige Form is de Vereen eerst an'n 15. April 1938 tostanne kamen. Dormols hett dat natschonalsozialistische Fackamt Football in en ganze Reeg vun düütsche Städer anordent, dat de verscheden Verenen, de dor al gegen'anner spelen döen, tohopenslaten weern schollen to een groten Vereen. So is denn in Baukem ut de Verenen Turnverein 1848, TuS 08 un Germania 1906 amenne de VfL Bochum 1848 wurrn. To den Vereen höört alltohopen bi 5.000 Liddmaten to, dormank bi 2.300 Footballspelers. De Footballafdelen is midderwielen offiziell to en egen Vereen mit den Naam VfL Baukem Footballgemeenschop e.V. maakt wurrn. De eerste Profi-Mannschop vun de Mannslüde speelt in'n Momang in de Football-Bundsliga. Blangen Football gifft dat bi den VfL düsse Sportarten: Badminton, Basketball, Fechten, Handball, Hockey, Lichtathletik, Swimmsport, Danzsport, Tennis, Dischtennis, Turnen un Volleyball. In de Saison 2009/2010 speelt de VfL mit düsse Mannschop in de Football-Bundsliga:
Hannober 96 (hoochdüütsch offiziell Hannoverscher Sportverein von 1896 e.V., afkört' ok HSV) is en Sportvereen in Hannober. Grünnt wurrn is he an'n 12. April 1896. Dor weert de Sportarten Football, Lichtathletik, Gymnastik, Badminton, Tennis, Dischtennis, Billard un Triathlon in bedreven. Hüdigendags hett de Vereen üm un bi 9.500 Liddmaten. Dor sünd 2.000 aktive Sportlers mank, de annern sünd ut de grote Grupp vun de Football-Fans. Se schöllt den Profifootball as Liddmaten vun'n Vereen stütten un hölpen. De Profimannschop vun de Football-Mannslüde is al an't Enne vun de 1990er Johren ut den Vereen utwannert in en egen Kommanditgesellschop up Aktien (Kg u.A.), wo avers de Vereen siene Hannen up höllt. In'n Momang speelt de Profi-Mannschop in de Football-Bundsliga. De Farven vun den Vereen sünd an un for sik swart-witt-gröön, man bi Heimspelen driggt de Mannschop traditschonell rode Trikots. Dor heet se ok „de Roden“ um. De Vereenshymne is „96-Alte Liebe“. Tohuse is Hannober 96 in de AWD-Arena (vörmols Neddersassenstadion). De is na'n Umbo an'n 23. Januar 2005 in Bedriev nahmen wurrn. De Amateuren dreegt jem ehre Heimspelen in dat Eilenriedestadion ut. Düt Stadion höört den Vereen to. Düütschen Meester: 1938, 1954 DFB-Pokalwinner: 1992 Norddüütschen Meester: 1954 Düütschen Amateurmeester: 1960, 1964, 1965
Meurs is ene Stadt twüschen Duisborg un Kamp-Lintfort in Noordrhien-Westfalen in’n Westen vun’t Ruhrrebeet in den Regierungsbezirk Düsseldörp. Se höört to’n Kreis Wesel un hett bi 105.000 Inwahners. De leevt up een Fläch vun 67,68 km². Dat bedutt, dat dor 1.588 Inwahners up een km² wahnt. Meurs gellt vundagen as en Middelzentrum. Stadtrechten hett de Stadt an’n 20. Juli 1300 kregen. 1597 nehm Moritz vun Oranien de Stadt för de Nedderlannen in. 1702 keem de Stadt vunwegen een Arfschup an Preußen, man eerst in dat Johr 1712 sünd de Nedderlänners denn ut de Stadt verdreben wurrn. Meurs weer in de Hanse. To’e Tid vun Joachim Neander weer Meurs de Hööftstadt vun de kalvinistisch Graafschap Meurs. Meurs is de westelkste vun de fröger kalvinistische Steden in Düütschland. Stadtdelen vun Meurs sünd Meurs-Midde, Asberg, Scherpenberg, Hülsdonk, Hochstraß, Schwafheim, Vinn, Kapellen-Mitte, Achterathsfeld, Achterathsheide, Bettenkamp, Holderberg, Vennikel, Rheinkamp-Mitte, Repelen, Baerler Busch, Genend, Bornheim, Eick, Utfort, Kohlenhuck un Meerbeck.